**กล่าวรายงานพิธีเปิดการฝึกอบรมเยาวชนสัมพันธ์ รุ่นที่ ๓85**

**โดย ..........................**

**วันพุทธที่ 16 กรกฎาคม ๒๕๖8 เวลา ๑๐.๐๐ น.**

**ณ โรงเรียนประถมนนทรี เขตยานนาวา กรุงเทพมหานคร**

เรียน ท่านผู้บัญชาการตำรวจนครบาล
คณะกรรมการโครงการเยาวชนสัมพันธ์
คณะแม่บ้านตำรวจนครบาล
และครอบครัวเยาวชนสัมพันธ์ทุกท่าน

ผม/ดิฉัน ................................................... ในนามของคณะกรรมการดำเนินงานฝึกอบรมเยาวชนสัมพันธ์ รุ่นที่ 385 ของกองบัญชาการตำรวจนครบาล
ขอเรียนว่า รู้สึกยินดีและเป็นเกียรติอย่างยิ่ง ที่ท่านได้กรุณาให้เกียรติมาเป็นประธานในพิธีเปิดการฝึกอบรมเยาวชนสัมพันธ์ในวันนี้

โครงการเยาวชนสัมพันธ์ เป็นหนึ่งในกิจกรรมสำคัญของกองบัญชาการตำรวจนครบาล ซึ่งได้ดำเนินการมาอย่างต่อเนื่องตั้งแต่ปี พุทธศักราช 2519 จนถึงปัจจุบัน เป็นรุ่นที่ 385 โดยมีวัตถุประสงค์เพื่อปลูกฝังจิตสำนึกให้เด็กและเยาวชนมีความจงรักภักดีต่อชาติ ศาสนา พระมหากษัตริย์ มีระเบียบวินัย มีจิตสาธารณะ รู้จักเสียสละ และร่วมสร้างความสามัคคีในหมู่คณะ

สำหรับการฝึกอบรมในครั้งนี้ มีเด็กและเยาวชนจากโรงเรียนสาธิตมหาวิทยาลัยรามคำแหง (ฝ่ายมัธยม) ระดับชั้นมัธยมศึกษาปีที่ 1 จำนวน 320 คน เข้าร่วมการอบรมระหว่างวันอังคารที่ 15 ถึงวันศุกร์ที่ 18 กรกฎาคม พ.ศ. 2568 รวมระยะเวลา 4 วัน โดยมีกิจกรรมทั้งภาคทฤษฎีและภาคปฏิบัติ เพื่อส่งเสริมความรู้ ทักษะ และคุณลักษณะที่ดีงามต่าง ๆ ให้แก่เยาวชน

การดำเนินการฝึกอบรมครั้งนี้ได้รับความร่วมมือเป็นอย่างดียิ่งจากหลายภาคส่วน ได้แก่ กองบัญชาการตำรวจนครบาล กองบังคับการตำรวจนครบาล 5 สถานีตำรวจนครบาลทุ่งมหาเมฆ โรงเรียนประถมนนทรี สำนักงานเขตยานนาวา สมาคมผู้ปกครองนักเรียน หน่วยงานภาครัฐ ภาคเอกชน และประชาชนในพื้นที่ ที่ได้ร่วมแรงร่วมใจสนับสนุนกิจกรรมในครั้งนี้ด้วยความเสียสละและมุ่งมั่น

บัดนี้ ได้เวลาอันสมควรแล้ว
กระผม/ดิฉัน ขอเรียนเชิญท่านประธานในพิธี ได้กรุณามอบเสื้อเยาวชนสัมพันธ์ โล่เกียรติยศ และประกาศเกียรติคุณเพื่อเป็นเกียรติแก่ผู้สนับสนุนการดำเนินงานโครงการฯ
และขอเรียนเชิญท่านกล่าวโอวาทแก่เด็กและเยาวชนผู้เข้ารับการฝึกอบรม พร้อมทั้งเปิดการฝึกอบรมเยาวชนสัมพันธ์ รุ่นที่ 385 อย่างเป็นทางการ ในลำดับต่อไป
ขอเรียนเชิญค่ะ/ครับ

**คำกล่าวของประธานในพิธีเปิด การฝึกอบรมเยาวชนสัมพันธ์ รุ่นที่ 385**

**วันพุทธที่ 16 กรกฎาคม ๒๕๖8 เวลา ๑๐.๐๐ น.**

**ณ โรงเรียนประถมนนทรี เขตยานนาวา กรุงเทพมหานคร**

เรียน ประธานคณะกรรมการดำเนินงานฝึกอบรมเยาวชนสัมพันธ์ รุ่นที่ 385
ท่านผู้มีเกียรติทุกท่าน
และเยาวชนที่รักทุกคน

ผมรู้สึกเป็นเกียรติและมีความยินดีอย่างยิ่ง ที่ได้มาทำหน้าที่เป็นประธานในพิธีเปิดการฝึกอบรมเยาวชนสัมพันธ์ รุ่นที่ 385 ในวันนี้

นับเป็นนิมิตหมายอันดีที่คณะกรรมการดำเนินงาน ซึ่งประกอบด้วย คณะกรรมการโครงการเยาวชนสัมพันธ์ กองบัญชาการตำรวจนครบาล คณะแม่บ้านตำรวจนครบาล คณะครูจากโรงเรียนประถมนนทรี สำนักงานเขตยานนาวา เจ้าหน้าที่สถานีตำรวจนครบาลทุ่งมหาเมฆ ตลอดจนหน่วยงานภาครัฐและเอกชนในพื้นที่ ได้ร่วมแรงร่วมใจกันจัดการฝึกอบรมในครั้งนี้ขึ้น ด้วยเจตนารมณ์ร่วมกันที่จะพัฒนาเยาวชน ซึ่งเป็นทรัพยากรที่สำคัญยิ่งของชาติในอนาคต

การฝึกอบรมในครั้งนี้ยังได้รับความร่วมมือจากวิทยากรผู้ทรงคุณวุฒิจากหลายหน่วยงาน ซึ่งย่อมส่งผลให้เยาวชนที่เข้าร่วมได้รับความรู้และประสบการณ์อย่างรอบด้าน และสามารถนำไปใช้ประโยชน์ได้อย่างแท้จริง

เยาวชนที่รักทุกคน นี่คือโอกาสอันทรงคุณค่าสำหรับท่าน ที่จะได้เรียนรู้ทั้งภาคทฤษฎีและปฏิบัติ ขอให้ตั้งใจเข้ารับการอบรมอย่างเต็มที่ เพื่อเสริมสร้างความรู้ ความสามารถ สติปัญญา และสมรรถภาพของตนให้พร้อมก้าวสู่การเป็นพลเมืองดี มีระเบียบวินัย และร่วมสร้างสรรค์สังคมให้มั่นคงและยั่งยืน

ในโอกาสนี้ กระผมขอขอบคุณคณะกรรมการดำเนินงาน ตลอดจนทุกภาคส่วนที่ให้การสนับสนุนการฝึกอบรมในครั้งนี้ด้วยความเสียสละและทุ่มเทอย่างยิ่ง เชื่อมั่นเป็นอย่างยิ่งว่าความร่วมมือและความสามัคคีของทุกท่านจะนำมาซึ่งความสำเร็จตามวัตถุประสงค์ที่ตั้งไว้

กระผมขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก ได้โปรดดลบันดาลให้คณะกรรมการดำเนินงาน ท่านผู้มีเกียรติ และเยาวชนทุกคน ประสบแต่ความสุข ความเจริญ และขอให้กิจการเยาวชนสัมพันธ์จงเจริญก้าวหน้ายิ่ง ๆ ขึ้นไป

บัดนี้ ได้เวลาอันสมควรแล้ว
กระผมขอประกาศเปิดการฝึกอบรมเยาวชนสัมพันธ์ รุ่นที่ 385 อย่างเป็นทางการ ณ บัดนี้

**คำกล่าวรายงานพิธีปิดการฝึกอบรมเยาวชนสัมพันธ์ รุ่นที่ ๓๗๗**

**โดย พล.ต.ท.สยาม บุญสม  ผู้บัญชาการตำรวจนครบาลวันศุกร์ที่ ๑8 พฤษภาคม ๒๕๖8 เวลา ๑๔.๓๐ น.**

**ณ โรงเรียนประถมนนทรี เขตยานนาวา กรุงเทพมหานคร**

เรียน ท่านผู้บัญชาการตำรวจนครบาล

กระผม/ดิฉัน .................................................... ในนามของคณะกรรมการดำเนินงานฝึกอบรมเยาวชนสัมพันธ์ รุ่นที่ 385
ขอกราบขอบพระคุณท่านเป็นอย่างยิ่ง ที่ได้ให้เกียรติมาเป็นประธานในพิธีปิดการฝึกอบรมเยาวชนสัมพันธ์ในวันนี้

ตลอดระยะเวลา 4 วันที่ผ่านมา เยาวชนผู้เข้ารับการอบรมได้ผ่านกระบวนการเรียนรู้ทั้งภาคทฤษฎีและภาคปฏิบัติอย่างเข้มข้น โดยได้รับความรู้ ความเข้าใจ และประสบการณ์ที่มีคุณค่า อันจะเป็นพื้นฐานสำคัญในการพัฒนาเป็นพลเมืองดีของสังคม วิทยากรทุกท่านได้ทุ่มเทกำลังกาย กำลังใจ และอุทิศเวลาในการถ่ายทอดความรู้ เพื่อส่งเสริมให้เยาวชนมีจิตสำนึกที่ดี ยึดมั่นในสถาบันหลักของชาติ คือ ชาติ ศาสนา พระมหากษัตริย์ ตระหนักถึงบทบาทของตนในระบอบประชาธิปไตย มีระเบียบวินัย เคารพกฎหมาย รู้จักเสียสละเพื่อส่วนรวม และเป็นเยาวชนจิตอาสาตามแนวทาง “เราทำความดีด้วยหัวใจ”

การฝึกอบรมในครั้งนี้สำเร็จลุล่วงด้วยดี เป็นผลมาจากความร่วมมืออย่างใกล้ชิดของทุกภาคส่วน ได้แก่ กองบัญชาการตำรวจนครบาล กองบังคับการตำรวจนครบาล 4 สถานีตำรวจนครบาลทุ่งมหาเมฆ โรงเรียนประถมนนทรี สมาคมผู้ปกครองนักเรียน หน่วยงานภาครัฐ ภาคเอกชน ตลอดจนประชาชนในพื้นที่ ที่ได้ให้การสนับสนุนด้วยจิตอันเป็นกุศล คณะกรรมการดำเนินงานขอกราบขอบพระคุณมา ณ โอกาสนี้

บัดนี้ ได้เวลาอันเป็นมงคลแล้ว
กระผม/ดิฉัน ขอเรียนเชิญท่านประธาน ได้โปรดให้เกียรติมอบหมวกเยาวชนสัมพันธ์และวุฒิบัตรแก่เยาวชนผู้ผ่านการอบรม พร้อมทั้งกล่าวโอวาท และประกาศปิดการฝึกอบรมเยาวชนสัมพันธ์ รุ่นที่ 385 อย่างเป็นทางการในลำดับต่อไป
ขอเรียนเชิญครับ/ค่ะ

**คำกล่าวของประธานในพิธีปิด การฝึกอบรมเยาวชนสัมพันธ์ รุ่นที่ 377**

**โดย พล.ต.ท.สยาม บุญสม  ผู้บัญชาการตำรวจนครบาลวันศุกร์ที่ ๑8 พฤษภาคม ๒๕๖8 เวลา ๑๔.๓๐ น.**

**ณ โรงเรียนประถมนนทรี เขตยานนาวา กรุงเทพมหานคร**

เรียน ประธานคณะกรรมการดำเนินงานฝึกอบรมเยาวชนสัมพันธ์ รุ่นที่ 377
ท่านผู้มีเกียรติ คณะอาจารย์ คณะวิทยากร และเยาวชนที่รักทุกคน

กระผมรู้สึกยินดีและเป็นเกียรติอย่างยิ่ง ที่ได้มาทำหน้าที่เป็นประธานในพิธีปิดการฝึกอบรมเยาวชนสัมพันธ์ รุ่นที่ 377 ในวันนี้

ตามที่คณะกรรมการดำเนินงาน ซึ่งประกอบด้วยหน่วยงานภาครัฐ ภาคเอกชน คณะครูอาจารย์จากมหาวิทยาลัยรามคำแหง โรงเรียนสาธิตมหาวิทยาลัยรามคำแหง (ฝ่ายมัธยม) คณะวิทยากร และเจ้าหน้าที่ตำรวจจากสถานีตำรวจนครบาลหัวหมาก ได้ร่วมแรงร่วมใจกันจัดกิจกรรมฝึกอบรมเยาวชนสัมพันธ์ในครั้งนี้อย่างเต็มกำลังความสามารถ จนกิจกรรมดำเนินไปด้วยความเรียบร้อย และประสบผลสำเร็จตามวัตถุประสงค์

ขอชื่นชมในความเสียสละของคณะกรรมการดำเนินงานทุกท่าน ที่ทุ่มเทเวลาและความสามารถเพื่อประโยชน์ของเยาวชนอย่างแท้จริง ตลอดจนขอขอบคุณคณะวิทยากรที่ได้อุทิศตน ถ่ายทอดความรู้ด้วยความตั้งใจและเสียสละ แม้ต้องเผชิญกับความเหน็ดเหนื่อย แต่ทุกท่านก็ได้ปฏิบัติหน้าที่ด้วยหัวใจ จนสามารถปลูกฝังให้เยาวชนมีความเข้าใจ มีความกระตือรือร้นในการประพฤติตนอยู่ในกรอบแห่งความดีงาม เป็นเยาวชนที่ดี และเป็นพลังสำคัญของชาติในอนาคต

เยาวชนที่รักทุกคน
บัดนี้ ทุกท่านได้ก้าวเข้าสู่การเป็น "เยาวชนสัมพันธ์" ของกองบัญชาการตำรวจนครบาลอย่างสมบูรณ์ ขอให้จดจำคำแนะนำและความรู้ที่ได้รับจากการอบรม นำไปปรับใช้ในการดำรงตนอย่างถูกต้อง ภายใต้กรอบของกฎหมายและคุณธรรม เพื่อสร้างเกียรติประวัติให้แก่ตนเอง ครอบครัว และสังคม การฝึกอบรมนี้จะช่วยให้เยาวชนทุกคนตระหนักถึงหน้าที่และความรับผิดชอบที่มีต่อส่วนรวมและประเทศชาติในวันข้างหน้า

ในโอกาสนี้ กระผมขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายที่ทุกท่านเคารพนับถือ ได้โปรดดลบันดาลให้คณะกรรมการดำเนินงาน ท่านผู้มีเกียรติ และเยาวชนทุกคน ประสบแต่ความสุข ความเจริญ และขอให้กิจการเยาวชนสัมพันธ์เจริญรุ่งเรือง ก้าวหน้ายิ่ง ๆ ขึ้นไป

บัดนี้ ได้เวลาอันสมควรแล้ว
กระผมขอประกาศปิดการฝึกอบรมเยาวชนสัมพันธ์ รุ่นที่ 377 ณ บัดนี้